1997年

1997年係平年，元旦係禮拜三。
請睇：
丁丑年（牛年）
1997年電影
1997年文學
1997年音樂
1997年運動
1997年電視
1997年死

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國八十六年
朝鮮半島
朝鮮：主體八十六年
日本
皇紀：2657年
平成九年
佛曆：2539年~2540年
回曆：1417年8月21號~1418年9月1號
猶太曆：5757年4月22號~5758年4月2號
※朝鮮民主主義人民共和國喺1997年制定主體曆，喺1912年開始紀元。

大件事
1月20號：中山艦沉咗喺長江底59年後被打撈出水。
1月20號：比爾·克林頓宣誓就任美國總統，展開佢第二個總統任期。
2月3號：第7屆巴基斯坦下議院選舉。
2月7號：NeXT（英文：NeXT）同蘋果電腦合併，喬布斯回歸蘋果電腦。
2月22號：一班科學家喺蘇格蘭宣佈世界第一隻複製羊多莉喺1996年出咗世。
2月23號：俄羅斯和平號太空站火燭，14分鐘後救熄，無人傷。
2月：北韓最高人民會議前議長黃長燁喺北京向南韓大使館尋求政治庇護。
3月9號：1997年3月9號日食。
3月13號：美國亞利桑拿州鳳凰城幾百友見到Phoenix Lights（英文：Phoenix Lights）。
3月19號：新疆考古所宣佈喺塔克拉瑪干沙漠地底搵到丹丹烏利克遺址。
3月20號：臺灣爆發嚴重豬隻口蹄疫疫情。
3月20號：皇巴士開始營運，來往深圳皇崗同香港落馬洲。
3月31號：荔園遊樂場最後一日開門。
3月31號：AM621，FM100.9，香港電台普通話台 (香港电台普通话台) 啟播。
4月11號：昂船洲海軍基地閂咗。
4月17號：南韓前總統全斗煥同盧泰愚涉嫌係1979年嘅軍事政變同1980年光州事件嘅主謀，畀法院以「軍事叛亂」、「內亂」同「貪污受賄」等罪分別判終身監禁同17年有期徒刑。
4月18號：深圳何香凝美術館（中文：何香凝美术馆）開幕。
4月22號：日本駐秘魯大使官邸人質危機持續126日之後結束。
4月27號：香港青嶼幹線落成，由前英國首相戴卓爾夫人、總督彭定康主持開幕儀式。
4月：臺灣發生白曉燕命案。
5月1號：英國工黨喺國會選舉中贏咗，結束保守黨18年嘅執政。貝理雅成為英國首相，係185年嚟最後生嘅首相。
5月6號：英倫銀行唔再受政治控制，係呢間銀行300年歷史裏頭最大嘅改變。
5月10號至5月19號：1997年東亞運動會喺南韓釜山舉行。
5月10號：1997年加延地震（英文：1997 Qayen earthquake），最少1567死、2300傷、50000無家可歸。
5月14號：香港秀茂坪童黨燒屍案，16歲少年陸志偉喺秀茂坪邨39座1508室被虐打致死後被燒屍。
5月15號：宏達國際電子(HTC)喺臺灣成立。
5月18號：京九直通車（中文：京九直通車）開行。
5月18號：第2屆蒙古國總統選舉，由那楚克當選。
5月20號：香港導演王家衞憑住執導嘅電影《春光乍洩》喺康城影展成為最佳導演，係首個得呢個榮譽嘅唐人。
5月22號：香港青嶼幹線通車。
5月23號：第7屆伊朗總統選舉，由哈塔米當選。
5月29號：第7屆印尼立法機構選舉。
5月30號：香港公開進修學院改名為香港公開大學。
5月：香港出現全球首宗人類感染禽流感死亡個案。
6月15號：香港主權移交前嘅最後一次賽馬，嗰日三T彩金破咗紀錄，不過因為頻頻爆冷，正獎無人中。
6月16號：恆生香港中資企業指數推出。
6月18號：重慶成為中華人民共和國第四個直轄市。
6月26號：小說《哈利波特：神秘的魔法石》喺倫敦出版。
6月28號：廣州首條地下鐵綫廣州地鐵1號綫（黃沙站至西朗站）通車。
6月28號：荷里菲特（英文：Evander Holyfield）同米克泰臣打拳擊賽，米克泰臣喺第三回合咬咗荷里菲特耳仔一啖（The Bite Fight）。
7月1號：英國結束對香港150幾年殖民地統治，將香港主權移交畀中華人民共和國，成立香港特別行政區。
7月4號：「火星探路者」號同佢嘅「火星車」號登陸火星。
7月8號：北大西洋公約組織啟動向東擴張計劃。
7月19號：愛爾蘭共和軍宣佈停火。
7月20號：第5屆越南國會選舉。
7月22號：紅色高棉領袖波爾布特被判終身監禁。
7月27號：香港當時唯一一份綜合性晚報《新晚報》停刊，令到綜合性晚報一度喺香港消失。
7月：亞洲金融風暴爆發。
8月6號：大韓航空一客機由漢城飛去關島降落時失事（韓文：대한항공 801편 추락 사고），228死25傷。
8月10號：國華航空（1999年合併至華信航空）一客機由臺北飛去馬祖期間失事（中文：國華航空7601號班機空難），機上16人死晒。
9月3號：越南國家航空一客機由越南胡志明市飛去柬埔寨金邊期間失事（越南文：Chuyến bay 815 của Vietnam Airlines），65死1傷。
9月5號：美國太空總署發射嘅航行者一號（Voyager 1）太空探測器，而家係離我哋最遠嘅人造物體。
9月6號：西敏寺舉行戴安娜王妃嘅葬禮，全球最少2500萬人用電視收睇，遺體安葬諾咸頓郡Althorp（英文：Althorp）。
9月12號至9月18號：中國共產黨第十五次全國代表大會喺北京召開。
9月24號：陳德良開始做越南國家主席。
9月26號：印度尼西亞鷹航空一客機由耶加達飛去棉蘭期間失事（印尼文：Garuda Indonesia Penerbangan 152），機上234人咸不剌死晒。
10月10號：阿根廷南方航空（西班牙文：Austral Líneas Aéreas）一內陸客機失事（西班牙文：Vuelo 2553 de Austral Líneas Aéreas），機上74人死晒。
11月8號：長江三峽完成大江截流。
11月14號：「香港弱智人士服務協進會」改名做「匡智會」。
11月29號：1997年中華民國縣市長選舉（中文：1997年中華民國縣市長選舉）。
12月5號：奧爾布賴特（英文：Madeleine Albright）成為首位女性美國國務卿。
12月11號：《聯合國氣候變化框架公約》締約方第三次會議上通過咗《京都議定書》。
12月16號：電視動畫《寵物小精靈》第38集《電腦戰士3D龍》喺東京電視台播出。由於其中幾段畫面閃動太密，有觀眾唔舒服同暈低，685人送院，成為全球一次性引發癲癇症狀最多人數嘅電視節目。（ja:ポケモンショック）
12月19號：第15屆韓國總統選舉（韓文：대한민국 제15대 대통령 선거），由金大中當選。
12月19號：勝安航空一客機由耶加達飛去星加坡期間失事（英文：SilkAir Flight 185），機上104人死晒。
12月21號：第2屆老撾國民議會選舉。
12月31號：日本搖滾組合X JAPAN舉行「THE LAST LIVE」解散演唱會。